《拟咏贫士七首》
元代·方回

少陵走西蜀，坡仙谪罗浮。
暗与渊明合，九日无新篘。
儿曹处此境，四顾定复愁。
惟此三老翁，浩然无所忧。
作诗配日月，万古长空流。
寄谢酩酊子，讵识黄花秋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。